Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: 		               Pigová
Pozícia: 				štatistik
Oddelenie/Odbor: 			Oddelenie  vyhodnocovania meraní
Organizácia: Národný ústav certifikovaných meraní vzdelávania, Žehrianska 9, Bratislava 
Znalosť jazykov: 			anglický C1

2. Zahraničná pracovná cesta (ZPC):
Štát, mesto: 				Estónsko, Tallinn
Vykonaná v dňoch: 			8. - 11. október 2019
Názov prijímajúcej organizácie: 	Foundation INNOVE
Účel cesty: 
pracovná návšteva partnerskej inštitúcie INNOVE, Estónsko, v súvislosti so zapojením do projektu Vývoj kriteriálnych testov pre primárne a nižšie sekundárne vzdelávanie v SR, realizovaného v rámci Programu na podporu štrukturálnych reforiem zo zdrojov EÚ v  rokoch 2019 – 2020.
Spôsob financovania: z rozpočtu prijímajúcej organizácie a čiastočne z rozpočtu NÚCEM

3. Rámcový program pobytu:
08. 10. 2019 transport : Bratislava – Viedeň – Tallinn
•	transport Bratislava – Viedeň (služobné vozidlo), začiatok pracovnej cesty o 06:10, prechod cez hraničný prechod SR – Rakúsko 06:55, odlet z Viedne 08:55, prílet do Tallinnu 13:05 (nášho času), doprava taxíkom do hotela, príchod do hotela 14:30 (nášho času).

09. – 10. 10. 2019 – pracovná návšteva
09. 10. 2019 
•	1. deň pracovnej návštevy
08.30 – 12.00 Úvodné privítanie, Blok prednášok – Testovanie kľúčových kompetencií, Testy z matematiky pre základné školy, Prehľad testovaní realizovaných Innove
12.00 – 13:00	Obedová prestávka
13.00 – 17.00	Blok prednášok – Estónsky informačný systém pre vzdelávanie, Trendy v externom hodnotení v Estónsku, Diagnostické testy

10. 10. 2019
•	2. deň pracovnej návštevy
08.30 – 12.00 	Návšteva základnej školy (Harkujarve Elementary School in Tallinn), e- testovanie z matematiky
12.00 – 13:00	Obedová prestávka
13.00 – 17.00	Blok prednášok – Štatistické spracovanie výstupov testovaní, Logistika a administrácia testovaní

11. 10. 2019 transport: Tallinn – Viedeň – Bratislava
Presun taxíkom na letisko, odlet z Tallinnu 13:30 (nášho času) (transfer cez Rigu), prílet do Viedne 18:00, transport Viedeň – Bratislava (služobné vozidlo), prechod cez hraničný prechod Rakúsko – SR 19:20, ukončenie pracovnej cesty 19:50.

4. Stručný priebeh rokovaní:
Inštitúciu Innove v Tallinne sme navštívili v rámci projektu Vývoj kriteriálnych testov pre primárne a nižšie sekundárne vzdelávanie v SR. Innove sa zaoberá prípravou a realizáciou testovaní v oblasti estónskeho školstva. V rámci partnerskej návštevy sme získali prehľad o rozsiahlej činnosti Innove, o procesoch prípravy testovacích nástrojov, ich administrácie, vyhodnocovania a reportovania výsledkov. Nadácia Innove sa vo veľkej miere venuje komunikácii výsledkov z testovaní smerom na všetky zainteresované strany. Mali sme tiež možnosť stručne sa oboznámiť so spôsobom akým Innove komunikuje výsledky z merania pridanej hodnoty vo vzdelávaní a môžeme konštatovať, že spôsob modelovania i reportovania sa javí byť veľmi podobný tomu, ktorý v súčasnosti realizuje Núcem. V rámci pracovnej cesty sme navštívili jednu zo základných škôl, na ktorej žiaci absolvovali elektronické testy z matematiky. V Estónsku je kladený silný dôraz na elektronickú formu komunikácie s úradmi a veľmi sa podporuje elektronická forma hodnotenia a testovania žiakov. Veľký rozdiel v porovnaní so Slovenskom je v spolupráci s vysokými školami (Tallinn, Tartu) - najmä v oblasti výskumu vo vzdelávaní. Spoločnosť Innove sa tak môže pri vývoji nových diagnostických nástrojov plne spoľahnúť na fundovaných odborníkov z univerzitného prostredia. Technickú a logistickú podporu elektronického testovania navyše zabezpečuje spoločnosť Hitsa, pričom Innove neustále zbiera podnety na optimalizáciu testovacieho prostredia a Hitsa tieto podnety pružne zapracováva do elektronického systému.

5. Odporúčané závery:
- väčšiu pozornosť venovať reportovaniu výsledkov z testovaní školám
- pokúsiť sa nadviazať užšiu spoluprácu s odborníkmi z akademického prostredia
- v budúcnosti sa zamerať na prípravu diagnostických testov pre školy
- pre optimalizáciu reportovania výsledkov z elektronických testovaní či vývoj nových testov bude nevyhnutné zabezpečiť pružnejšiu aktualizáciu systému E-test, t.j. vytvoriť z E-testu „živý systém“ 

6. Prehľad prinesenej dokumentácie a miesto jej uloženia:
Prezentácie z prednášok sú v elektronickej forme archivované v pracovnom notebooku Martiny Pigovej a sú prístupné aj na Intranete NÚCEM v časti Publikácie – Publikácie iné.

7. Osobitne vyhotovený očakávaný prínos ZPC:
Na základe získaných informácií z partnerskej návštevy NÚCEM pristúpi k prehodnoteniu a úprave niektorých postupov pri tvorbe testov, ich vyhodnocovaní a reportovaní školám. Zároveň v rámci  projektu budú vytvorené pilotné testovacie zošity pre kriteriálne testy z matematiky a SJL pre žiakov 5. a 9. ročníka ZŠ.

8. Spôsob zverejnenia výsledkov ZPC, prenos získaných informácií
Interné informovanie zamestnancov oddelenia vyhodnocovania meraní (zdieľanie prezentácií, emailová komunikácia).

Svojím podpisom súhlasím so zverejnením správy na internete.

Správu vypracoval: 	                     Pigová

Dátum: 		16. 10. 2019

Správu schválil: 	                    Kanovská